CELEX: 32001D0077
Language: bg
Date: 2000-12-22 00:00:00
Title: Решение на Съвета от 22 декември 2000 година относно прилагането на принципите на дадено рамково споразумение спрямо финансирането на проекти в областта на официално подкрепяните експортни кредити

Важна правна забележка

|

32001D0077

Официален вестник n° L 032 , 02/02/2001 стр. 0055 - 0059 специално чешко издание глава 11 том 36 стр. 180  - 184 специално испанско издание глава 11 том 36 стр. 180  - 184 специално унгарско издание глава 11 том 36 стр. 180  - 184 специално литвийско издание глава 11 том 36 стр. 180  - 184 LV.ES глава 11 том 36 стр. 180  - 184 MT.ES глава 11 том 36 стр. 180  - 184 PL.ES глава 11 том 36 стр. 180  - 184 SK.ES глава 11 том 36 стр. 180  - 184 специално словенско издание глава 11 том 36 стр. 180  - 184

		20001222Решение на Съветаот 22 декември 2000 годинаотносно прилагането на принципите на дадено рамково споразумение спрямо финансирането на проекти в областта на официално подкрепяните експортни кредити(2001/77/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133, параграф 2 от него,като взе предвид предложението на Комисията,като има предвид, че:(1) Общността е страна по Споразумението относно ръководните насоки за официално подкрепяните експортни кредити (наричано по-долу "Споразумението"), сключено в рамките на ОИСР.(2) Споразумението е предмет на Решение на Съвета от 4 април 1978 г., което беше продължено с Решение 93/112/ЕИО [1] и последно изменено с Решение 97/530/ЕО [2]; участниците в Споразумението са изготвили нов консолидиран текст, който обхваща всички изменения, одобрени от тях, след прегледа на Споразумението, който бе въведен в прилагане на Решение 93/112/ЕИО.(3) Участниците в Споразумението решиха, че ръководните насоки на Споразумението е необходимо да се допълнят с принципи, които да позволят гъвкавост, за да се вземат предвид особените характеристики на операциите по финансиране на проекти.(4) Участниците в Споразумението не искат гъвкавостта да отслаби предвидената в ръководните насоки на Споразумението дисциплина, която се оказа много ефикасна за регулиране на намесата на държавните власти в областта на експортните кредити.(5) Участниците в Споразумението се договориха за нови принципи, които да ръководят официалната подкрепа за операциите по финансиране на проекти.(6) Новите принципи относно операциите по финансиране на проекти следва да действат в продължение на пробен период от три години.(7) Споразумението продължава да се прилага, освен когато новите принципи предвиждат, че се допуска гъвкавост за операциите по финансиране на проекти.(8) Участниците в Споразумението следва да решат след изтичане на пробния период дали да продължат да прилагат новите принципи за операциите по финансиране на проекти,ПРИЕ НАСТОЯЩОТО РЕШЕНИЕ:Член 1Принципите, съдържащи се в рамковото споразумение, дадени в приложението, се прилагат в Общността.Член 2Посочените в член 1 принципи се прилагат за операциите по финансиране на проекти за пробен период.Член 3Адресати на настоящото решение са държавите-членки.Съставено в Брюксел на 22 декември 2000 година.За СъветаПредседателC. Pierret[1] ОВ L 44, 22.2.1993 г., стр. 1.[2] ОВ L 216, 8.8.1997 г., стр. 77.--------------------------------------------------20001222ПРИЛОЖЕНИЕПРИНЦИПИ НА РАМКОВО СПОРАЗУМЕНИЕ В ОБЛАСТТА НА ФИНАНСИРАНЕ НА ПРОЕКТИ1. Отправна точка на кредита: без изменение по отношение определението в настоящото споразумение, нито гъвкавост по отношение на тълкуването.2. Описание/критерии: виж допълнение А.3. Прозрачност/процедури за нотифициране: виж допълнение Б.4. Капитализация на лихвите: капитализация на лихвите преди предприемането на операцията, освен ако са предвидени предварителни процедури по нотификация; капитализацията на лихвите по време на периода за погасяване не се разрешава.5. Пробен период/мониторинг и преглед:- гъвкавостта при операциите по финансиране на проекти се прилага за пробен период от три години;- след две години, преразглеждане на разпоредбите за гъвкавост от участниците, с цел да се извлекат изводите. Разпоредбите за гъвкавост се премахват в края на пробния период, освен ако страните се договорят да приемат някой от следните варианти:- да продължат пробния период, като се направят всички необходими подобрения/изменения, или- да включат тази гъвкавост в ръководните насоки на Споразумението, като се направят всички необходими подобрения/изменения;- обаче, ако след две години поне седем от участниците преценят, че това е оправдано, пробният период ще бъде удължен с още една година;- ако пробният период не бъде удължен, страните прилагат правилата на споразумението относно валидността на експортните кредити; и- секретариатът следи и редовно докладва за нотификациите и прибягването до гъвкавостта при операции по финансиране на проекти;6. Дата на първата погасителна вноска, срокове за погасяване и максимален срок за погасяване:- възможност за гъвкавост, според всеки конкретен случай, по отношение на:1. датата на първата погасителна вноска по главницата, сроковете за погасяване и максималния срок за погасяване, при условие че средната продължителност на заема [1] не надхвърля 5 години и 3 месеца, или2. срока на първата погасителна вноска по главницата, графика за погасяване и максималният срок за погасяване, ако средната продължителност на отпуснатия заем не надхвърля 7 години и 3 месеца и ако първата погасителна вноска по главницата бъде направена в срок от две години след началната дата на заема, и ако максималният срок за погасяване е 14 години.- Що се отнася до опции 1 и 2, не се очаква страните да приемат единична погасителна вноска по главницата, надхвърляща 25 % от размера на главницата.- Що се отнася до "страните от ОИСР с висок доход" (определени от Световната банка) съгласно член 22 от Споразумението [2], опция 1 се прилага само при условие че агенциите за експортно кредитиране предоставят официална подкрепа на базата на съвместно финансиране с други финансови институции, че те са миноритарен партньор и че имат статут pari passu поне за значителна част от периода на кредита.7. Премия:- при влизане в сила на настоящото рамково споразумение премията ще се начислява на базата на увеличение на сегашните системи, за да станат съвместими с понятието за усреднена продължителност на живота, развито от експертната работна група за премиите и свързаните условия;- считано от 1 април 1999 г., премията ще се начислява съгласно пакет Knaepen.8. Лихви:- в случаите на операция със срок на погасяване, по-малък или равен на 12 години, се прилага нормалният режим CIRR (референтен търговски лихвен процент);- когато срокът за погасяване е по-голям от 12 години, но не надхвърля 14 години, се начислява допълнителна премия от 20 базови пункта, която се добавя към CIRR за всички валути; размерът на тази допълнителна премия ще бъде преразгледан след изтичане на пробния период.9. Приложение:Настоящото рамково споразумение влиза в сила на 1 септември 1998 г., използва терминология съобразена с тази, използвана в Споразумението, и се публикува като документ TD/CONSENSUS.[1] Понятието среден срок на продължителност на даден заем се основава на времето, необходимо за погасяване на половината от главницата. Това понятие се основава само на срока на погасяване на заема, с изключение на периода, който предшества началния момент на кредита.[2] За целите на настоящото рамково споразумение за финансирането на проекти, Корея е изключена от списъка на "страни от ОИСР с висок доход" до 31 март 2002 г.--------------------------------------------------20001222Допълнение AОписание и критерии1. Съобразяването едновременно с общо описание на операциите по финансиране на проекти и с основните критерии, които трябва да управляват тези операции, би могло, наред с подходящите процедури за прозрачност, да представлява средство да се ограничи всякаква гъвкавост на Споразумението в областта на операциите по финансиране на проекти. Целта на основните критерии би била да се улеснят решенията за прилагане или не на определена гъвкавост в конкретен случай.2. Предложеният по-долу подход комбинира общо описание на операциите по финансиране на проекти с основни и насочващи критерии. Предлага се, когато даден участник разглежда операция, отговаряща на общото описание и отговаряща на всички основни критерии, той да бъде в състояние да прецени дали иска, или не, да приложи разпоредбите за гъвкавост. Очаква се основните критерии да бъдат изпълнени; в случай че даден критерий, взет отделно, не е изпълнен, то тогава следва да се даде обосновка. Прибягването до разпоредбите в областта на гъвкавостта си извършва след предварителна нотификация за специфичната операция до всички участници, придружена от подходящото "обяснение" (виж точка 2 от допълнение Б).Общо описаниеФинансиране на дадена икономическа единица, при което заемодателят се задоволява с преглед на потоците на парични средства и приходите на тази икономическа единица като източник на фондове, който ще послужи за погасяване на заема, както и активите на икономическата единица като гаранции за заема.Основни критерии- Финансиране на експортни операции със самостоятелна (юридически и икономически) фирма проект, например специално създадена фирма, в рамките на проекти за инвестиране "на зелено", които генерират собствени приходи.- Подходящо разделение на рисковете между партньорите по проекта, например частни или платежоспособни публични акционери, износители, кредитори, купувачи на продуктите на фирмата-проект, включително и достатъчен капитал.- Потоци от налични парични средства, генерирани от проекта, достатъчни през целия период на погасяване, за да покрият разходите по експлоатацията и обслужването на външния дълг.- Предимство на разходите по експлоатацията и по обслужването на дълга при приспадане от генерираните приходи от проекта.- Липса на суверенна гаранция за погасяване по отношение на проекта (не са включени държавните гаранции за успешно приключване, например договор за изземване на продукцията на фирмата проект).- Обезпечения въз основа на елементи от актива, що се отнася до доходите/активите на проекта, например цесия на права и задължения, обезпечения, приходни сметки.- Ограничени искове или липса на искове срещу акционерите/спонсорите от частния сектор след приключване.Примерни критерии- Приходи в твърда валута; в случай на приходи в местна валута могат да бъдат поискани допълнителни обезпечения.--------------------------------------------------20001222Допълнение БПроцедури по нотифициране1. Участниците са задължени да нотифицират 20 календарни дни предварително за всяко решение за поемане на задължение, за което те имат намерение да предоставят известна гъвкавост в предложената рамка.2. Тази процедура ще бъде наречена:"Позволени изключения: предварителна нотификация с обяснение". Нотифициращата страна се очаква да предостави необходимата информация посредством стандартен формуляр за нотификация, чийто образец е даден в приложение IV към Споразумението, придружен от следната информация:- по-точно описание на проекта,- потвърждение на съответствието с общото описание и основните критерии (включително, ако е уместно, коментари относно съответствието с примерните критерии);- пълно обяснение на причините, които обуславят по-голяма гъвкавост;- дата на първата погасителна вноска по главницата спрямо началния момент на кредита и подробно обяснение на начина, по който е бил определен;- за нотифициране на структурата на предварителните парични потоци, се използва следния модел:Периодът на производство е … години, срокът за погасяване е … години, за общ срок от … години. Графикът за погасяване предвижда (значителни първоначални погасителни вноски), (значителни последни погасителни вноски), (плащания с различни размери), (плащания с вноски с приблизително еднакъв размер), (други — моля уточнете), частта от главницата, погасена до средата на периода на погасяване е … на сто и средната продължителност е … години.- информация за получените лихви и за размера на допълнителната премия, добавени към приложения CIRR, ако е била избрана опция 2 от точка 6 от приложението;- информация за всяка допълнителна премия и- информация дали лихвите са капитализирани или не преди началния момент на операцията.3. Подразбира се, че, макар другите страни да имат право да поискат допълнителна информация от нотифициращата страна относно основанията и причините за предложената подкрепа, тази страна е свободна да реши дали да поеме задължението след изтичането на 20-дневния срок. Очаква се нотифициращата страна да отговори веднага на всеки въпрос, като се приема положението, че има ограничения, наложени от търговската тайна. В рамките на възможното страните дават допълнителна информация за състоянието на наличностите на проектите, след тяхното финансово приключване.--------------------------------------------------